
1 алып барыусы: Хәйерле көн хөрмәтле әҙәбиәт һөйөүсе тамашасылар һәм ауылдаштар.
Халыҡтың бөйөклөгө уның арҙаҡлы шәхестәренең, данлыҡлы  улдарының күплегенә бәйле. Үҙ тарихын, әҙәбиәтен һәм мәҙәниәтен төплө өйрәнгән, үткәнен хөрмәт иткән ғорурланған, киләсәккә ныҡлы ышанған һәм  ата- бабалар васыятына тоғро   ҡалған кешеләр – һоҡланғыс халыҡ,  өмөтлө халыҡ.
 Бөгөн беҙ төрлө яҡлы, тәрән мәғәнәле, тормош дөрөҫлөгө менән һуғарылған  әҫәрҙәре һәм илһөйәрлеге  менән күптән инде халҡыбыҙ күңелен яулаған Башҡортостанды халыҡ шағиры    Лариса Абдулина  яҙыусылар  менән берлектә  «Ҡойоп ҡуйған талант эйәһе» исемле  әҙәби  осрашыуға йыйылдыҡ.
2 алып барыусы: Абдуллина Лариса Хашим ҡыҙы Башҡортостандың халыҡ шағиры, журналист, шағир һәм тәржемәсе, «Аҡбуҙат» журналының баш мөхәррире, Башҡортостандың һәм Рәсәйҙең Яҙыусылар һәм Журналистар союздары ағзаһы, Башҡортостан Республикаһының атҡаҙанған мәҙәниәт хеҙмәткәре, Башҡортостан Хөкүмәтенең Шәһит Хоҙайбирҙин исемендәге премияһы, Шәйехзада Бабич исемендәге дәүләт республика йәштәр премияһы, киң мәғлүмәт саралары өлкәһендә ТӨРКСОЙ премияһы  һәм Дәүләкән районының Әхиәр Хәкимов исемендәге премияһы  лауреаты, Салауат Юлаев ордены кавалеры.
1 алып барыусы: Лариса Хашим ҡыҙы Абдуллина 1975 йылдың 28 июлендә Башҡортандың  Дәүләкән районы Мәкәш ауылында тыуған.
Башҡорт дәүләт университетын тамамлағас, «Йәшлек» гәзитендә, 2008 йылдан — «Башҡортостан» гәзитендә эшләй, әҙәбиәт һәм мәҙәниәт бүлеге мөдире була.
2020 йылдың — «Аҡбуҙат» журналының баш мөхәррире.

2 алып барыусы: Лариса Абдуллина шиғриәте нескә лиризм һәм тәрән философия менән һуғарылған. Уның шиғырҙары эскерһеҙлек, саф күңеллелек һәм ихласлыҡ менән айырыла, уларға сағыу образлылыҡ һәм тел байлығы хас.
 2020 йылда әҙиптең шиғри шәлкеме рус телендә нәшер ителгән «Литературная Кабардино-Балкария»» әҙәби-художестволы һәм ижтимағи-сәйәси журналының тәүге һанында донъя күрҙе, уға «Башкавдивизия», «Төштәр», «Соль-Илецк», «Яратам» һәм башҡа әҫәрҙәр ингән. Лариса Абдулинаның шиғырҙары  рус теленә  тәржемә ителгән.

1 алып барыусы: Лариса Хашим ҡыҙы әҫәрҙәрендә тыуған республикаһын бай мәҙәниәтен һәм күп милләтле халыҡ тарихын данлай. Үҙ еренең ысын патриоты, ул  бер ҡасан да хистәрен йәшермәй, үҙенең әҫәрҙәрендә һүрәтләй.
 Һуңғы  йылдарҙа уның ижадында Махсус хәрби операция яугирҙары тураһындағы тос материалдар  айырым бер урын алып тора.
Лариса Абдуллина республиканың башҡа киң мәғлүмәт саралары хеҙмәткәрҙәре менән берлектә махсус хәрби операция барған зонала бер нисә тапҡыр булып ҡайта. Был командировкалар һөҙөмтәһендә  "Музы не молчат" йыйынтығын әҙерләүҙә үҙенең тос өлөшөн индерә. Был китап Башҡортостан махсус хәрби операция зонаһында ҡатнашҡан журналитстар һәм мәҙәниәт вәкилдәре эшмәкәрлеге тураһында. 
Бының өсөн 2025 йылдың сентябрендә республика Мәҙәниәт министрлығының Рәхмәт хаты менән бүләкләнә.

Стих  Позывной –«Башкир»
· Лариса Хашим ҡыҙы, һеҙ  махсус хәрби операция зонаһында булып егеттәр  менән осрашып, уларҙың әсе яҙмыштарын, аяныслы хәлдәрен күреп ҡайттығыҙ. Махсус хәрби операцияға һәм яугирҙарға арналған очерктарығыҙ, юлъяҙмаларығыҙ халыҡта ҙур ҡыҙыҡһыныу уятты. Ҡатмарлы теманы яҡтыртыуға, ундағы  ваҡиғалар  китап яҙыуға ауыр булманымы? 

Лариса Хашим ҡыҙы һеҙгә һүҙ бирәбеҙ.

· Ни өсөн китаптыъң исеме Позвыной Башкир?

· һеҙгә ҡатын-ҡыҙ булараҡ, әсә булараҡ «Позывной Башкир"китабын яҙыуы ауыр булманымы?   Был  турала ла һөйләп китһәгеҙ ине? 
           
- Лариса Хашимовна, һеҙ нисек уйлайһығыҙ? Бөгөнгө заман геройҙары кем ул? Ул «Позывной Башкир» мы?
- Һеҙ башҡорт телендә яҙаһығыҙ. Рус әҙәбиәте һеҙгә ни тиклем ҡыҙыҡлы?Ҡайһы яҙыусыларҙы үҙ итәһегеҙ?

2 алып барыусы:  Ошоноң менән беҙҙең сара аҙағына яҡынлаша, бик фәһемле онотолмаҫ осрашыу булып иҫтә ҡалыр. Эйе, беҙҙең халҡыбыҙ элек-электән көслө рухлы булған һәм илен, ерен яҡлап яуға күтәрелгән. Шуның өсөн дә  һәр кемебеҙҙә лә илһөйәрлек тойғоһо көслө булырға тейеш.
Бөгөнгө көндә һәр кемдең йөрәгендә һәм телендә бер генә теләк, тиҙерәк илдәге әфәттең тамамланыуын, ир-егеттәребеҙҙең имен – һау тыуған яҡтарына  әйләнеп ҡайтып, яҡындары, ауылдаштары менән тыныс тормошта йәшәүҙерен өмөт итәбеҙ.   
Осрашыуға килгәнегеҙ өсөн ҙур рәхмәт, һау булығыҙ.

